                           [image: ]                     

            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-05/25-01/7
URBROJ: 2196-11-01-25-1
Cerna,  22. rujna 2025.

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje siječanj – lipanj 2025. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju siječanj – lipanj 2025. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika. 

U izvještajnom razdoblju poduzete su sljedeće aktivnosti u smislu razvoja i razvitka Općine Cerna:

· 2. siječnja 2025. godine, Općina Cerna i Hrvatski radio Županja zaključili su Ugovor o poslovnoj suradnji u 2025. godini 
· 2. siječnja 2025. godine, Općina Cerna i Dječji vrtić Kosjenka zaključili su Ugovor o financiranju asistenta u Dječjem vrtiću Kosjenka, područni vrtić u Cerni.
· 2. siječnja 2025. godine, Općina Cerna i Veterinarska stanica d.o.o. Županja zaključili su Ugovor o sufinanciranju označavanju pasa mikročipom i kastracije i sterilizacije pasa i mačaka na području Općine Cerna.
· 2. siječnja 2025. godine, Općina Cerna i Lokalna akcijska grupa u ribarstvu i akvakulturi Dunav Sava (FLAG Dunav Sava) zaključili su Ugovor o visini godišnje članarine za financiranje rada Lokalne akcijske grupe u ribarstvu i akvakulturi Dunav Sava za 2025. godinu. Ukupan iznos članarine za 2025. godinu je 2.000,00 eura.
· 8. siječnja 2025. godine, Općina Cerna i Hrvatska elektroprivreda d.d. zaključili su Ugovor o ustanovljenju prava služnosti postavljanja i održavanja KBNN I MRNN rasplet iz PTTS 10(20)/0,4 kV „Cerna 6“, Cerna.
· 9. siječnja 2025. godine, Općina Cerna i K-TECH, obrt za savjetovanje s računalima zaključili su Ugovor o izradi PREMIUM web stranice DV Hlapić Cerna.
· 10. siječnja 2025. godine, Općina Cerna i Lokalna akcijska grupa Bosutski niz (LAG Bosutski niz) zaključili su Ugovor o visini godišnje članarine za financiranje rada Lokalne akcijske grupe Bosutski niz za 2025. godinu. Ukupan iznos članarine za 2025. godinu je 3.619,62 eura.
· 21. siječnja 2025. godine, Općina Cerna i Cestorad d.d. zaključili su Ugovor za Sanaciju nogostupa u ulici J. J. Strossmayera u Cerni – FAZA III.
· 21. siječnja 2025. godine, Općina Cerna i Elektromodul-promet d.o.o. zaključili su Ugovor za Izgradnju semafora u ulici Kralja Tomislava u Cerni 
· 30. siječnja 2025. godine, Općina Cerna i Vukovarsko-srijemska županija zaključili su Sporazum o subvencioniranju kamata u kreditnoj liniji proljetno-jesenske sjetve Croatia banke d.d. na području Općine CERNA
· 1. veljače 2025.godine, Općina Cerna i Periska d.o.o. zaključili su Ugovor o korištenju vinkovačkog dvoranskog bazena „Lenije“.
· 3. veljače 2025. godine, Općina Cerna i HŽ infrastruktura zaključili su Ugovor o osnivanju prava služnosti.
· 3. veljače 2025. godine, Općina Cerna i Solid d.o.o. zaključili su Ugovor o usluzi izrade glavnih projekata i troškovnika za „Izgradnju pješačko-biciklističke staze Cerna-Šiškovci“.
· 10. veljače 2025. godine, Općina Cerna i Grad Županja zaključili su Aneks II ugovora o naknadi za korištenje odlagališta komunalnog otpada „Stara ciglana“.
· 14. veljače 2025.godine, Općina Cerna i Orion info media zaključili su Ugovor o pružanju usluga informiranja 
· 14. veljače 2025.godine, Općina Cerna i Vukovarsko-srijemska županija zaključili su Ugovor o financiranju aktivnosti iz projekta „Seoska prijestolnica Vukovarsko-srijemske županije u 2025. godini“.
· 3. ožujka 2025.godine, Općina Cerna i Osnovna škola Matija Antun Reljković zaključili su Ugovor o najmu školske sportske dvorane
· 4. ožujka 2025. godine, Općina Cerna i Katić, obrt za iskop zaključili su Ugovor za Rekonstrukciju i izgradnju pješačke staze u naselju Šiškovci – faza 1 (ulica A. T. Jemrića).
· 5. ožujka 2025. godine, Općina Cerna i Cestorad d.d. zaključili su Ugovor za Izgradnju parkirališta i pješačke staze u naselju Cerna na dijelu  k.č.br. 258,657 i 105/1, k.o. Cerna.
· 7. ožujka 2025. godine, Općina Cerna i Ivanšić-projekt d.o.o. zaključili su Ugovor o usluzi Izrade projektne dokumentacije za rekonstrukciju i dogradnju dječjeg vrtića u Cerni
· 10. srpnja 2025. godine, Općina Cerna i Hrvatska gorska služba spašavanja, Stanica Vinkovci zaključili su Sporazum za 2025. godinu.
· 11. ožujka 2025. godine, Općina Cerna i Akord d.o.o. zaključili su Ugovor o nabavi bicikala za zaposlenike projekta Zaželi.
· [bookmark: _Hlk211843691]17. ožujka 2025. godine, Općina Cerna i Cestorad d.d. zaključili su Ugovor o javnim radovima na izgradnji ceste i kolnih prilaza te javne rasvjete i DTK kanalizacije u Industrijskoj zoni Zagrađe
· 20. ožujka 2025.godine, Općina Cerna i Vukovarsko-srijemska županija zaključili su Ugovor o dodjeli financijskih sredstava u području javnih potreba u kulturi za manifestaciju „Žetvene svečanosti“ u iznosu od 1.500,00 eura.
· 24. ožujka 2025. godine, Općina Cerna i A.D. Promet zaključili su Ugovor za sanaciju poljskih puteva Stara sela faza 1.
· 24. ožujka 2025. godine, Općina Cerna i BS-ING d.o.o. zaključili su Ugovor o nabavi Stručnog nadzora nad izgradnjom ceste i kolnih prilaza te javne rasvjete i DTK kanalizacije u Industrijskoj zoni Zagrađe.
· 28. ožujka 2025. godine, Općina Cerna i K-tech, obrt za savjetovanje s računalima zaključili su Ugovor o održavanju web stranice.
· 31. ožujka 2025. godine, Općina Cerna i Analitica zaključili su Ugovor o poslovnoj suradnji.
· 3. travnja 2025. godine, Općina Cerna i Prodet d.o.o. zaključili su Ugovor o zamjeni motornih vozila.
· 9. travnja 2025. godine, Općina Cerna i K-tech, obrt za savjetovanje s računalima zaključili su Ugovor o dizajniranju i izradi web stranice – Info panel
· 11. travnja 2025. godine, Općina Cerna i Cestorad d.d. zaključili su Ugovor o javnim radovima na rekonstrukciji prometnice, parkirališta i nogostupa u ulici J. Kozarca 
· 14. travnja 2025. godine, Općina Cerna i Varzić gradnja d.o.o. zaključili su Ugovor za Sanaciju poljskih puteva na području općine Cerna na k.č.br. 2845, k.o. Cerna – faza 2.
· 14. travnja 2025. godine, Općina Cerna i Cestorad d.d. zaključili su Ugovor za drobljenje građevinskog materijala mobilnom drobilicom.
· 14. travnja 2025. godine, Općina Cerna i Cestorad d.d. zaključili su Ugovor za sanaciju nerazvrstanih cesta u Cerni
· 15. travnja 2025. godine, Općina Cerna i Elektro Čop d.o.o. zaključili su Ugovor za rekonstrukciju postojeće javne rasvjete u naselju Cerna 
· 15. travnja 2025. godine, Općina Cerna i Ivanšić-projekt zaključili su Ugovor o usluzi Izrada projektne dokumentacije za izgradnju prostora i tribina za potrebe nogometnog igrališta u Šiškovcima na k.č.br. 570
· 17. travnja 2025. godine, Općina Cerna i K-tech, obrt za savjetovanje s računalima zaključili su Ugovor o održavanju web stranice DV Hlapić Cerna.
· [bookmark: _Hlk211851292]23. travnja 2025. godine, Općina Cerna i Elektro Čop d.o.o. zaključili su Ugovor za građevinske radove na izradi platoa i staze u Tomislavovoj ulici
· 23. travnja 2025. godine, Općina Cerna i Elektro Čop d.o.o. zaključili su Ugovor za Videonadzor vrtića u Cerni
· 24. travnja 2025. godine, Općina Cerna i Elektro Čop d.o.o. zaključili su Ugovor o usluzi održavanja javne rasvjete
· 25. travnja 2025. godine, Općina Cerna i Katić, obrt za iskop zaključili su Ugovor za Sanaciju parkirališta u Šiškovcima – k.kč.br. 626/3, k.o. Šiškovci.
· 25. travnja 2025. godine, Općina Cerna i Katić, obrt za iskop zaključili su Ugovor za Rekonstrukciju i izgradnju pješačke staze u naselju Šiškovci – faza 2 (ulica A. T. Jemrića).
· 25. travnja 2025. godine, Općina Cerna i Katić, obrt za iskop zaključili su Ugovor za Rekonstrukciju i izgradnju pješačke staze u naselju Šiškovci – faza 3 (ulica J. Kozarca)
· 28. travnja 2025. godine, Općina Cerna i Cestorad d.d. zaključili su Ugovor za Sanaciju kolnih ulaza u ulici J.J. Strossmayera u Cerni.
· 14. svibnja 2025. godine, Općina Cerna i Odašiljači i veze d.o.o. zaključili su Ugovor o osnivanju prava služnosti za izgradnju, postavljanje i održavanje kontejnera elektroničke komunikacijske infrastrukture i povezane opreme.
· 14. svibnja 2025. godine, Općina Cerna i BS-ING d.o.o. zaključili su Ugovor o nabavi stručnog nadzora nad izvođenjem građevinskih radova i elektrotehničkih radova za rekonstrukciju prometnice, parkirališta i nogostupa u ulici J. Kozarca 
· 16. lipnja 2025. godine, Općina Cerna i A1 Hrvatska d.o.o. zaključili su Ugovor o osnivanju prava služnosti i korištenju javnih površina.
· 27. lipnja 2025. godine, Općina Cerna i Orion sport j.d.o.o. zaključili su Ugovor o pružanju usluge poduke u području sporta (škola tenisa)


1. U području financija 

U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2025. godinu izdvaja se slijedeće:

a) Proračun
Na 30. sjednici općinskog vijeća održanoj 01. travnja izglasane su I. Izmjene i dopune Proračuna Općine Cerna za 2025. godinu. Nastoji se transparentno prikazati kvartalna izvršenja proračuna. 

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 36.561,27 €. Prihodi grobne naknade iznose 10.654,77 €, a prihodi na osnovi grobnih usluga iznose kako slijedi: zakup grobnog mjesta 1.170,00 €, nadgrobni uređaji 1.660,00 €, ukop pokojnika 3.400,00 €.

· Poljoprivredna zemljišta
Općina ima zaključenih 9 ugovora o privremenom korištenju Općinskog poljoprivrednog zemljišta te 21 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 5.707,08 €, a prihod od zakupa državnog poljoprivrednog zemljišta u izvještajnom razdoblju nije ostvaren.  

· Koncesija
U izvještajnom razdoblju prihod od koncesije iznosi 5.972,53 €.


· Doprinosi za šume
U izvještajnom razdoblju siječanj - lipanj 2025. godine prihodi od doprinosa za šume iznose 234.949,61 €.

c) Likvidnost
Prihodi  Proračuna Općine Cerna u prvoj polovici 2025. godine ostvareni su u ukupnom iznosu od 2.665.448,49 EUR, dok su rashodi Općine Cerna ostvareni su u ukupnom iznosu od 2.816.019,65  EUR. 

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju nabavljeno je uredskog namještaja za renovaciju općinske zgrade u iznosu 8.293,07 €, kompleti stolova i stolica za Dom kulture u Šiškovcima 5.330,00 €, kao i TV u iznosu od 1.668,75 €. Nabavljeni su telefoni za 4.839,80 €. Postavljen je semafor u ulici K. Tomislava u iznosu od 70.577,79 €, te kamere na dječjem vrtiću kao i na dječjem igralištu u Šiškovcima 21.750,00 €. Kupljena je solo kosilica u iznosu od 1.025,73 €, usisavač za pepel za dječji vrtić 64,90 €, te su promijenjena vrata u mrtvačnici u Cerni 360,00 €. 

f) Informacijski sustav
U izvještajnom razdoblju nabavljeno je informatičke opreme u vrijednosti 3.522,79 €.

g) Transparentnost
U skladu sa Zakonom o proračunu redovito je objavljivano i ažurirano stanje isplata iz općinskog proračuna na mrežnim stranicama Općine Cerna putem rubrike “Transparentnost”


2. U području urbanizma, graditeljstva i zaštite okoliša

Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša. 
Na održavanje građevinskih objekata u vlasništvu općine kroz investicijsko održavanje utrošeno je 26.916,98 €.
Troškovi deratizacije i dezinsekcije u predmetnom izvještajnom razdoblju iznosili su  24.035,83 €.

a) U području zaštite okoliša
Početkom 2025. godine na zbrinjavanje animalnog otpada utrošeno je 288,60 €. Na uređenje okoliša u izvještajnom razdoblju utrošeno je 888,45 €, a na sadnju sadnica i ugradnju travnih busena 31.642,75 €. Za veterinarske usluge, hvatanje i zbrinjavanje pasa, njihovo udomljavanje te sterilizaciju i kastraciju pasa i mačaka utrošeno je 3.571,81 €.

b) U području gospodarenja otpadom 
Za zbrinjavanje komunalnog otpada u izvještajnom razdoblju siječanj – lipanj 2025. godine utrošena su sredstva u iznosu od 6.656,49 €.
Za najam mobilnog reciklažnog dvorišta utrošena sredstva u ovom izvještajnom razdoblju iznose 3.894,65 €.
Od 2022. godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 7.071,90 €.

3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2025. godini.
U izvještajnom razdoblju  siječanj – lipanj 2025. godine s osnove uplata sredstava od komunalnog doprinosa ostvaren je prihod u iznosu od 2.275,15 €, a s osnove prihoda od sredstava uplaćenih od komunalne naknade u iznosu od 36.561,27 €. Sukladno programima održavanja i gradnje objekata i uređaja komunalne infrastrukture od 01.- 06. 2025. godini rashodi su kako stoji u tablicama:

· Program građenja objekata i uređaja komunalne infrastrukture
	Aktivnosti
	Izvršenje (€)

	Izgradnja doma za starije i nemoćne osobe u Šiškovcima
	0,00

	Asfaltiranje parkirališta u Šiškovcima
	6.309,57

	Dodatna ulaganja na zgradi lovačkog doma
	0,00

	Sigurnost u prometu
	85.380,29

	Rekonstrukcija kolnika u ulici K. Zvonimira – II.dio
	99.891,11

	Rekonstrukcija prometnice, parkirališta i nogostupa u ulici J. Kozarca
	0,00

	Sanacija kolnika u ulici M. Matkovića
	0,00

	Sanacija pješačke staze ulice J.J. Strossmayera u Cerni – faza III.
	48.688,41

	Izgradnja parkirališta i pješačke staze u naselju Cerna na dijelu k.č. 258,657 i 105/1
	82.779,78

	Sanacija ceste u ulici I. Meštrovića
	0,00

	Izgradnja autobusnog stajališta u V. Cerni
	0,00

	Sanacija pješačke staze ulice J. Kozarca u Šiškovcima
	0,00

	Renovacija prostorija općine
	13.878,61

	Asfaltiranje parkirališta ispred trgovine u Šiškovcma
	14.073,81

	Izgradnja pješačke staze u ulici A.T. Jemrića u Šiškovcima
	76.300,04

	Sanacija ceste u ulici A. Starčevića u Cerni
	11.424,00

	Izgradnja Doma hrvatskih branitelja i umirovljenika Općine Cerna
	4.125,00

	Parkiralište, pješačka staza i kolni prilazi u ulici Velika Cerna u Cerni
	0,00

	Rekonstrukcija javne rasvjete na području Općine Cerna
	55.351,25

	UKUPNO:
	498.201,87



· Program održavanja komunalne infrastrukture
	· R. br.
	Naziv operacije
	Izvršenje €

	1.
	Održavanja nerazvrstanih cesta	
	42.997,50

	2.
	Održavanja javne rasvjete
	8.681,41

	3.
	Održavanja javnih površina
	25.545,35

	4.
	Održavanja groblja
	4.172,50

	5.
	Održavanje poljskih puteva
	118.898,81 

	6.
	Revitalizacija javnih površina – Javni rad
	8.458,56

	
	UKUPNO:
	208.754,13



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
Uloženo je u gospodarsku zonu Zagrađe u iznosu od 66.711,87 €.
	
6. U području odgoja i obrazovanja, predškolskog odgoja i osnovnog školstva
Za učenike srednjoškolskog obrazovanja Općina financira prijevoz do mjesta pohađanja nastave. Dodjeljuju se stipendije, te jednokratne studentske pomoći. Također, sufinancira se nabava radnih bilježnica i materijala za učenike osnovne škole, a novčane pomoći se dodjeljuju za učenike srednjih škola. Također, učenike se prigodno dariva za vrijeme blagdana kao i za odličan uspjeh u osnovnoškolskom obrazovanju. Sufinancirali su se i odlasci učenika u školu prirode. Od navedenih djelatnosti financiranih donacijama iz općinskog proračuna u izvještajnom razdoblju utrošena su sredstva kako slijedi u tablici:

	Naziv
	Izvršenje €

	Stipendije
	19.440,00

	Jednokratne studentske pomoći
	14.310,00

	Prijevoz učenika
	11.996,19

	Sufinanciranje škole u prirodi
	11.349,00

	Darovi za odličan uspjeh
	2.000,00

	Prigodna darivanja za blagdane
	2.102,95

	UKUPNO:
	61.198,14


Također, u izvještajnom razdoblju Općina Cerna je osigurala pomoć Osnovnoj školi za kupovinu strunjača i opreme u iznosu od 2.305,38 €.

Općina sufinancira rad dječjeg vrtića, te je osigurala asistenta za djecu s poteškoćama u razvoju. Iznos subvencije za svako dijete iznosio je 130,00 € do travnja, a od svibnja 150,00 €.





	Naziv
	Izvršenje €

	Sufinanciranje vrtića
	79.560,00

	Asistent u vrtiću
	5.450,00

	Program predškole
	2.250,00

	UKUPNO:
	87.260,00



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2025. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih, uskrsnice umirovljenicima, sufinanciranje boravka starijih i nemoćnih osoba smještenih u domovima, te donacije koje smo po zakonu dužni isplatiti hrvatskom crvenom križu. 

	Naziv
	Izvršenje €

	Pomoć obiteljima i kućanstvima
	14.550,00

	Troškovi stanovanja
	318,42

	Hrvatski crveni križ
	2.156,76

	Pomoć umirovljenicima
	44.450,00

	Sufinanciranje domova
	7.640,00

	UKUPNO:
	69.115,18



8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana te udruga iz područja kulture. Prema javnom pozivu za financiranje rada udruga na području Općine Cerne prijavilo se ukupno 4 udruga iz područja kulture, te 4 udruge iz područja građana. Osim 

udruga financiranih prema javnom pozivu, dodjeljujemo donacije i ostalim potrebitim udrugama.

	Naziv
	Izvršenje €

	Donacije udrugama u kulturi
	2.500,00

	Donacije udrugama građana
	8.000,00

	Manifestacije
	12.569,66

	Ostale udruge
	5.500,00

	UKUPNO:
	28.569,66




9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 11. U izvještajnom razdoblju za rad sportskih udruga izdvojili smo 68.500,00 €. Za ostale udruge s područja sporta izdvojeno je 7.670,00 €.
	
10.  U području demografskog razvitka Općine
U 2025.godini Općina Cerna je u proračunu osigurala sredstva za poticaj za stambeno zbrinjavanje mladih. Od siječnja do lipnja 2025. godine izdvojilo se 15.000,00 € za takve potrebe. Od siječnja 2024.godine iznos naknade za obitelji kao prijavitelje iznosi 4.000,00 € dok samci ostvaruju pravo na jednokratnu naknadu od 2.700,00 €. Općina isplaćuje naknadu za novorođeno dijete te je u izvještajnom razdoblju isplaćeno 18.046,34 €.

11. Izgradnja dječjeg vrtića
Općina Cerna je krajem 2023. godine započela s izgradnjom dječjeg vrtića. U izvještajnom razdoblju za izgradnju ove kapitalne investicije utrošeno je 137.141,45 €, te je u veljači ishođena uporabna dozvola. 

12. Razvoj turizma
U području programa „Razvoj turizma“ Općina je započela izgradnju biciklističko-pješačke staze u ulici B. Radića u Cerni na koju je utrošeno 176.463,35 €, te je investicija u izvještajnom razdoblju dovršena. Započeta je izgradnja biciklističko-pješačke staze u Jurišićevoj ulici, a utrošeno je 154.475,01 €.

13. Aktivna politika zapošljavanja
U izvještajnom razdoblju provodili smo program Pomoć starijima i nemoćnima – Program Zaželi – prevencija institucionalizacije. Na tu provedbu se utrošilo 195.607,71 € što je financirano u 100% iznosu od strane Europskog socijalnog fonda. 

III. ZAKLJUČAK
Podneseno Izvješće o radu općinskog načelnika Općine Cerna za razdoblje od 01.01.2025. do 30.06.2025. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

